CELEX ID: 32011D0009
Publication Date: 2011-01-10

Document Text:
KOMISJONI OTSUS,
10. jaanuar 2011,
millega muudetakse otsust 2010/89/EL üleminekumeetmete osas seoses Euroopa Parlamendi ja nõukogu määrustes (EÜ) nr 852/2004 ja (EÜ) nr 853/2004 sätestatud teatavate struktuurinõuete kohaldamisega Rumeenia ettevõtete suhtes
(teatavaks tehtud numbri K(2010) 9695 all)
(EMPs kohaldatav tekst)
(2011/9/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 852/2004 toiduainete hügieeni kohta, (1) eriti selle artikli 12 teist lõiku,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, milles sätestatakse loomset päritolu toidu hügieeni erieeskirjad, (2) eriti selle artikli 9 teist lõiku,
ning arvestades järgmist:
(1)
Komisjoni 9. veebruari 2010. aasta otsusega 2010/89/EL, milles käsitletakse üleminekumeetmeid seoses Euroopa Parlamendi ja nõukogu määrustes (EÜ) nr 852/2004 ja (EÜ) nr 853/2004 kehtestatud teatavate struktuurinõuete kohaldamisega teatavate Rumeenia liha-, muna- ja kalandustoodete valmistamise ettevõtete ja külmhoidlate suhtes, (3) kohaldatakse teatavaid nende määrustega kehtestatud struktuurinõudeid vaid teatavate kõnealuse liikmesriigi ettevõtete ja külmhoidlate suhtes. Neid üleminekumeetmeid kohaldatakse kuni 31. detsembrini 2010.
(2)
Samuti sätestatakse otsuses 2010/89/EL, et selle I-IV lisas loetletud ettevõtetes või hoidlates toodetud või ladustatud tooteid tohib viia ainult siseturule või kasutada edasiseks töötlemiseks nendes ettevõtetes.
(3)
Oktoobris 2010 teatas Rumeenia komisjonile, et nende veterinaarteenistuste läbi viidud hindamise kohaselt on teatavad nimetatud otsuses loetletud ettevõtted oma ajakohastamiskava lõpule viinud ja heakskiidu saanud ning mõned ettevõtted on suletud. Sellest tulenevalt tuleks ajakohastada otsuse 2010/89/EL lisades esitatud loetelusid. Seetõttu tuleks nimetatud otsuse lisasid vastavalt muuta.
(4)
Rumeenia hinnangul ei suuda 117st ajakohastamiskava rakendavast ettevõttest 36 lihatootmisettevõtet, kolm kalandustooteid valmistavat ettevõtet ja üks külmhoidla oma kavasid enne 31. detsembrit 2010 lõpule viia, kuigi nende nõuetele vastavuse tase on hea.
(5)
Rumeenia hinnangul peaksid asjaomased ettevõtted saavutama täieliku vastavuse määrustes (EÜ) nr 852/2004 ja (EÜ) nr 853/2004 sätestatud asjakohastele struktuurinõuetele 31. detsembriks 2011. Arvestades käimasolevaid struktuuriparandusi, on vaja otsuses 2010/89/EL sätestatud üleminekumeetmete kohaldamisaega pikendada nimetatud kuupäevani.
(6)
Olukord kõnealuses liikmesriigis tuleks uuesti läbi vaadata enne 31. detsembrit 2011. Seepärast peaks Rumeenia esitama 31. oktoobriks 2011 komisjonile aruande, mis käsitleb asjakohaste ettevõtete ja külmhoidlate ajakohastamise tulemusi.
(7)
Sellest tulenevalt tuleks otsuse 2010/89/EL kohaldamisaega pikendada 31. detsembrini 2011.
(8)
Kõnealuste üleminekumeetmete järjepidevuse tagamiseks ja majandusharu tegevuse katkestuste vältimiseks peaks käesolev otsus jõustuma 1. jaanuaril 2011.
(9)
Seepärast tuleks otsust 2010/89/EL vastavalt muuta.
(10)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2010/89/EL muudetakse järgmiselt.
1)
Artiklis 2 asendatakse kuupäev „31. detsember 2010” kuupäevaga „31. detsember 2011”.
2)
Artiklit 3 muudetakse järgmiselt:
a)
sissejuhatavas lauses asendatakse kuupäev „31. detsember 2010” kuupäevaga „31. detsember 2011”;
b)
punkt c jäetakse välja.
3)
Artikli 4 lõikes 1 asendatakse sissejuhatav osa järgmisega:
„1. I või II lisas loetletud ettevõtetes valmistatud või IV lisas loetletud ettevõtetes ladustatud tooteid tohib:”.
4)
Artikli 5 lõikes 2 asendatakse kuupäev „31. oktoober 2010” kuupäevaga „31. oktoober 2011”.
5)
Artiklis 6 asendatakse kuupäev „31. detsember 2010” kuupäevaga „31. detsember 2011”.
6)
Lisasid muudetakse vastavalt käesoleva otsuse lisale.
Artikkel 2
Käesolevat otsust kohaldatakse alates 1. jaanuarist 2011.
Artikkel 3
Käesolev otsus on adresseeritud liikmesriikidele.
Brüssel, 10. jaanuar 2011

EuroVoc Classification:
Level 1: 100157
100158
100149
100161
100144
Level 2: 100277
100283
100261
100257
100282
100254
100215
100176
Level 3: 2735
5781
5283
5087
122
3641
4057
914
2200
2737
1268
All Concepts: 12
1252
1279
1442
1590
2324
2735
2737
3763